Държавен вестник, бр. 25, 2009 г., стр. 30

С Т Р .  30
Д Ъ Р Ж А В Е Н   В Е С Т Н И К
Б Р О Й  25
4. забрана за участие в мероприятия във и
извън поправителния дом за срок до три месеца;
5. изолиране в наказателна килия със или
без извеждане на работа или на училище за срок
до 5 денонощия.
(2) Дисциплинарните наказания се налагат
от началника на поправителния дом.
(3) Непълнолетният може да обжалва запо-
ведта на началника на поправителния дом, с
която му е наложено дисциплинарно наказание
изолиране в наказателна килия, пред районния
съд по местоизпълнение на наказанието при
условията и по реда на чл. 111.
Чл. 194. (1) Навършилите пълнолетие лише-
ни от свобода се преместват в затвор по предло-
жение на началника на поправителния дом със
заповед на главния директор на Главна дирек-
ция “Изпълнение на наказанията”.
(2) Поставените на лек и общ режим се из-
пращат за доизтърпяване на наложеното на-
казание в затворнически общежития от от-
крит тип.
(3) Поставените на строг режим или тези,
които имат остатък от наказанието повече от 5
години, се настаняват в затворнически обще-
жития от закрит тип.
Чл. 195. (1) Лишените от свобода ученици,
които са навършили пълнолетие, могат да бъ-
дат оставени в поправителния дом до навърш-
ването на 20 години по предложение на педаго-
гическия съвет.
(2) По реда на ал. 1 с предложение на на-
чалника на поправителния дом навършилите
пълнолетие лишени от свобода могат да бъ-
дат оставени в поправителния дом по тяхно
желание.
(3) В случаите по ал. 1 и 2 се уведомява про-
курорът.
Чл. 196. Доколкото в тази глава не е предви-
дено друго, при изпълнение на наказанието
лишаване от свобода по отношение на непъл-
нолетните се прилагат общите разпоредби.
Г л а в а  п е т н а д е с е т а
ИЗПЪЛНЕНИЕ НА НАКАЗАНИЕТО
ДОЖИВОТЕН ЗАТВОР И ДОЖИВО-
ТЕН ЗАТВОР БЕЗ ЗАМЯНА
Чл. 197. (1) Наказанието доживотен затвор
и доживотен затвор без замяна се изпълнява в
отделни затвори или в обособени отделения към
другите затвори.
(2) Доколкото в тази глава не е предвидено
друго, при изпълнение на наказанието доживо-
тен затвор и доживотен затвор без замяна се
прилагат общите разпоредби.
Чл. 198. (1) На осъдените на доживотен зат-
вор и на доживотен затвор без замяна първона-
чалният специален режим може да бъде изме-
нен в по-лек, ако имат добро поведение и са
изтърпели не по-малко от 5 години от наложе-
ното наказание.
(2) Осъдените на доживотен затвор и на
доживотен затвор без замяна могат да бъдат
настанявани в общи помещения с останалите
лишени от свобода с условие за съвместно учас-
тие в трудови, възпитателни, образователни,
спортни и други дейности с решение на комиси-
ята по изпълнение на наказанията, ако са пос-
тавени на строг режим и въз основа на оценка
за тяхната личност.
Чл. 199. (1) Осъдените на доживотен зат-
вор и на доживотен затвор без замяна не се
поставят на лек и общ режим и нямат право
на награди, които се ползват извън района на
затвора.
(2) Осъдените на доживотен затвор могат да
бъдат премествани в затворнически общежи-
тия от открит тип, ако съдът постанови замяна
на доживотния затвор с наказание лишаване от
свобода. В тези случаи ограниченията по ал. 1
не се прилагат.
Ч А С Т  Т Р Е Т А
ИЗПЪЛНЕНИЕ НА НАКАЗАНИЯ БЕЗ
ЛИШАВАНЕ ОТ СВОБОДА
Г л а в а  ш е с т н а д е с е т а
ИЗПЪЛНЕНИЕ НА НАКАЗАНИЕТО
ПРОБАЦИЯ
Чл. 200. (1) Наказанието пробация се изпъл-
нява от пробационните служби.
(2) Пробационните служби се създават и
закриват със заповед на министъра на правосъ-
дието, който осъществява общото ръководство
и контрола върху тяхната дейност.
(3) Прякото ръководство и контрол върху
дейността на пробационните служби се осъщес-
твяват от главния директор на Главна дирек-
ция “Изпълнение на наказанията”.
Чл. 201. Пробационите служби:
1. подпомагат съда при избора на подходя-
що наказание и съответен вид пробационни
мерки;
2. организират и осъществяват пробацион-
ните мерки и ограничения за осъдените;
3. осигуряват необходимото наказателно-
изпълнително въздействие за поправяне и пре-
възпитание на осъдените лица и постигане це-
лите на наказанието;
4. работят във взаимодействие с държавни
органи, правителствени и неправителствени
организации за ресоциализацията на осъдените.
Чл. 202. (1) Областните пробационни служ-
би организират и ръководят работата на проба-
ционните служители в съдебния район на съот-
ветния окръжен съд.